Die ersti Station am Morge am halb elfi isch die weltbekannti Wolf Blass gsi. Det hani denn einigi Wi chöne probiere. Glücklicherwis isch d Sarah wo au debi gsi isch, in England glernti Wi-testerin. Ihren Bruef isches, Etikette für Wi z kreiere und  beschriebe. Si hät mir also einiges chöne bibringe. Dur das isches umso spannender gsi, die verschidne Wi uszprobiere. Als Höhepunkt händ mir üs entschlosse, es Glas vom Platin Label vom Wolf Blass z ne. Das isch de türsti und ä Fläsche isch 200 Dollar gsi. Es Glas zu teste hät nur 10 kostet. Ziemlich fein... Cheers!